Title: ประกาศกระทรวงพาณิชย์ เรื่อง การตอบโต้การทุ่มตลาดและการอุดหนุน พ.ศ. 2542

ประกาศกระทรวงพาณิชย์

ประกาศกระทรวงพาณิชย์
เรื่อง
การตอบโต้การทุ่มตลาดและการอุดหนุน
พ.ศ. ๒๕๔๒

อาศัยอำนาจตามความในมาตรา ๕ วรรคสอง มาตรา ๓๓ วรรคสาม มาตรา
๔๘ มาตรา ๖๐และมาตรา ๗๐
แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒
รัฐมนตรีว่าการกระทรวงพาณิชย์ออกประกาศกำหนดหลักเกณฑ์และวิธีการยื่นคำขอให้พิจารณาตอบโต้การทุ่มตลาดและการอุดหนุน
การทบทวนและการขอคืนอากร การทบทวนความตกลงเพื่อระงับการทุ่มตลาดและการอุดหนุนไว้
ดังต่อไปนี้

ข้อ ๑ 
ประกาศนี้ให้เรียกว่า ประกาศกระทรวงพาณิชย์ เรื่อง
การตอบโต้การทุ่มตลาดและการอุดหนุน พ.ศ. ๒๕๔๒

ข้อ ๒[๑]  ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ ๓ 
การยื่นคำขอให้ดำเนินการพิจารณาตอบโต้การทุ่มตลาดหรือการอุดหนุนตามมาตรา ๓๓
วรรคหนึ่ง คำขอให้พิจารณาทบทวนความจำเป็นในการใช้บังคับอากรตอบโต้การทุ่มตลาดหรือการอุดหนุนตลาดตามมาตรา
๕๖
คำขอให้พิจารณาทบทวนเพื่อเรียกเก็บอากรตอบโต้การทุ่มตลาดหรือการอุดหนุนต่อไปตามมาตรา
๕๗
คำขอให้พิจารณาทบทวนการเรียกเก็บอากรตอบโต้การทุ่มตลาดหรือการอุดหนุนสำหรับผู้ส่งออกหรือผู้ผลิตรายใหม่ตามมาตรา
๕๘ คำขอคืนอากรตอบโต้การทุ่มตลาดหรือการอุดหนุนตามมาตรา ๕๙ คำขอให้พิจารณาทบทวนความจำเป็นในการใช้บังคับความตกลงเพื่อระงับการการทุ่มตลาดหรือการอุดหนุนตามมาตรา
๔๘ ประกอบมาตรา ๕๖
และคำขอให้พิจารณาทบทวนเพื่อบังคับใช้ความตกลงเพื่อระงับการทุ่มตลาดหรือการอุดหนุนต่อไปตามมาตรา
๔๘ ประกอบมาตรา ๕๗ ให้ใช้แบบคำขอท้ายประกาศนี้

ข้อ ๔ 
ผู้ยื่นคำขอจะต้องแสดงรายละเอียดข้อมูลข่าวสารลงในคำขอตามแบบ
ที่กำหนดไว้ตามข้อ ๓ โดยครบถ้วนสมบูรณ์
และต้องเสนอพยานหลักฐานข้อมูลรายละเอียดตามที่ระบุไว้ในแบบคำขอนั้นด้วย

ข้อ ๕ 
ในการพิจารณาเสียงสนับสนุนหรือเสียคัดค้านคำขอตามมาตรา ๓๓
วรรคสองหากปรากฏว่าอุตสาหกรรมที่ยื่นคำขอเป็นอุตสาหกรรมรายย่อยซึ่งมีผู้ผลิตสินค้าเกี่ยวข้องเป็นจำนวนมากการพิจารณาเสียงสนับสนุนหรือเสียงคัดค้านจะดำเนินการโดยใช้วิธีการสุ่มตัวอย่างตามหลักสถิติก็ได้

ข้อ ๖ 
คำขอตามข้อ ๓ จะถือได้ว่าได้รับไว้โดยสมบูรณ์เมื่อกรมการค้าต่างประเทศได้ตรวจสอบคำขอแล้ว
ปรากฏว่าแสดงรายละเอียดข้อมูลข่าวสารโดยครบถ้วน
และได้เสนอพยานหลักฐานรายละเอียดตามที่ระบุไว้ในแบบคำขอโดยถูกต้องแล้ว

ประกาศ ณ วันที่ ๒๓ กรกฎาคม พ.ศ. ๒๕๔๓
ศุภชัย  พานิชภักดิ์
รัฐมนตรว่าการกระทรวงพาณิชย์

[ดูข้อมูลจากภาพกฎหมาย]

[๑]